Franz Liszt

Franz Liszt (s tahungarit : Liszt Ferenc ), illul ass n 22 tuber 1811 deg Raiding (deg Tamnekda tutricit ), yemmut ass n 31 yulyu 1886 deg Bayruyt (deg Tamnekda talmanit ), d imleḥḥen ahungari ed yekkat s upyanu [ 1 ] .

Tudert-is

Temẓi-s : Vin ed Pari

Mmis n Anna Laager (d tameṭṭut laṣel-is seg Tutrict) ed n Adam Liszt , d anawar n ugeldun Esterházy ed aεeggal n lǧuq -is. Segmi yella d agrud, Franz yufa-d tiṣekkiwin n Haydn , Mozart ed Beethoven . Asmi i yesɛa ɛecra n yiseggasen, baba-s yawwi-t ɣer Vin , anda yettaṭṭaf-d timsirin n aẓawan sɣur Antonio Salieri ed Karl Černy . Franz Liszt yexdem abaraz-is uzayaz amezwaru ass n 1 duǧember 1822 . Gar 1823 ed 1835 , yettidir s waṭas deg Pari , yesnulfuy-d Opiṛa -s s yiman-is isem-is Don Sanche neɣ Aɣrem n tayri [ 2 ] .

Franz Liszt yedder rrbeḥ ameqqran deg tmeṣra n Pari, yessen-d Hector Berlioz ed Fridirik Copan wid akk yesεan tazrirt meqqren ɣef tidmi-s tamẓawant. yessen-d daɣen Paganini , Jorj Sand ed Alfred de Musi . Deg 1834 , ad immager Marie d'Agoult (tmeṭṭut n tsekla tafransist), ad yesεu kraḍ n yigerdan yid-s deg-sen Kosima Vagner [ 2 ] .

Isukal-is deg Turupt

Deg umwan n 1837 , ad yerzu akked tameṭtut-is ar Ṭṭelyan ar tamdint n Bellagio anda ttlalent-d yelli-nsen tis snat Kosima , zedɣen deg Ṭṭelyan (deg Roma , Milano ed Vinisya ) ar tagara n 1839 . Seg dujember 1839 , yettinig ɣer Hungari ( Maǧar ) syin ɣer Turuft , ad yuɣal Maître de chapelle deg Weimar . Deg 1846 , yebda usikel n tmeɣriwin seg Hungari ed ad tekfu deg Rus ( Kyiv , Odessa ed Elisabethgrad). Aseggas n 1944 , d aseggas n lefraq n Franz Liszt akked tameṭtut-is Marie d'Agoult . Mi εeddan iseggasen, Franz ad yezdaɣ deg Weimar anda yexdem tnac n isefra isamfuniyen [ 3 ] , deg tamdint-nni Franz Liszt yella daɣen d aqerru n lǧuq, yesselḥaw aṭas n tiṣekkiwin n Mozart , Beethoven , Schumann , Hector Berlioz , Vagner ed San Suns [ 2 ] .

Iseggasen-is ineggura

Deg 1861 , Franz yeffeɣ Weimar ad yuɣal ɣer Pari , syin akkin ad yezdeɣ deg Roma alama 1869 , ad yekcem ɣer Tiers-Ordre franciscain deg 1865 ed ad yuɣal argaz n taglisya (abatem n Sant'Albano deg Roma) [ 2 ] . Seg 1869 , yebḍa lweqt-is gar tlata n timdinin : Roma , Budapest ed Weimar . Franz Liszt yemmut ass n 31 yulyu 1886 ɣef ssebba n buturin , yettwamḍel deg tamdint n Bayruyt .

Tiṣekwa-s

Franz Liszt yexdem aṭas n tisekwa deg tuddert-is, wagi d wumuɣ n kra n tisekwa-s [ 4 ] :

Opiṛa

Tisekwa n talilt

Tisekwa n lǧuq

Tisekwa n upyanu ed lǧuq

Aẓawan n taxxamt

Tisekwa n upyanu kan

Tijmilin

Tizmilin